# אחים לנשק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אחים לנשק (Band of Brothers) היא סדרת טלוויזיה אשר עוסקת בפלוגה איזי (Easy Company) מגדוד 2, חטיבה 506 מהדיוויזיה המוצנחת ה-101 (101Airborne Division) במלחמת העולם השנייה, על המאורעות אשר עברו עליה כל הדרך עד גרמניה. המפיקים של הסדרה הם סטיבן שפילברג וטום הנקס. הפרקים השונים בסדרה בוימו על ידי במאים שונים.

מיני סידרה זו מכילה 10 פרקים. בתחילת כל פרק מדברים אנשים ששירתו ביחידה זו על מה שעבר עליהם, מאחר ותוכנית זו אינה בדיונית כמו "להציל את טוראי ריאן" אלא מבוססת על אירועים אמיתיים. במהלך המסע שעוברים החיילים הם מוצאים עצמם בסיטואציות רבות של קרב כגון הפלישה לנורמנדי, קרב ארנהם בהולנד הקרב על הבליטה, אלזס וכו'.

## [עריכה] פרק 1 - קוראהי (Currahee)

הפרק הראשון עוסק בכוננות של צבא בעלות הברית לפלישה לנורמנדי. פלוגה איזי היא אחת הפלוגות שצונחות לצרפת כחלק מהפלישה, הפלוגה צונחת מעבר קווי האויב מאחורי חוף יוטה (Utah Beach) ומטרתה הייתה לגרום לבלבול וכאוס בצד הגרמני עד שתתחיל הנחיתה הימית של הדיוויזיה ה-4. ב-6 ביוני שנת 1944 בשעה 1 בלילה התחילו לצנוח חיילי הדיוויזיות המוצנחות ה-101 וה-82 שביניהם פלוגת איזי מאחורי חוף יוטה.

## [עריכה] פרק 2 - יום הרה גורל (Day of Days)

הפרק השני עוסק ביום הפלישה לנורמנדי ב-6 ביוני 1944 ("The "D-Day). בתחילת הפרק רואים את הצניחה של הפלוגה בלילה דרך דמותו של ריצ'רד וינטרס (מגלם השחקן דמיאן לואיס) שבאותו יום נעשה מפקד הפלוגה לאחר התרסקות של אחד מהמטוסים שבהם היו אנשי הפלוגה ובו היה מפקד הפלוגה, לוטננט מיהן. בגלל שהצניחה הייתה בתנאים קשים ותחת אש נ"מ כבדה, רבים מהטייסים לא הצליחו להצניח את החיילים באזור הצניחה המיועד וגרם לכך שרבים מחיילי המוטסות ה-101 וה-82 היו מפוזרים מאחורי חוף יוטה רחוק מפלוגתם או ממטרתם ולקח זמן עד שהפלוגה הצליחה להתאחד. הנושא המרכזי שבו עוסק הפרק הוא הריסת התותחים שסיכנו את הנחתים מהדיוויזיה ה-4 על-ידי פלוגת איזי.

## [עריכה] פרק 3 - קרנטן (Carentan)

הפרק השלישי עוסק בכיבוש העיר קרנטן שהייתה מטרה חיונית להצלחת הפלישה לנורמנדי שכיבושה הוטל על המוטסת ה-101. בתחילת הפרק רואים 4 חיילים של הפלוגה שאיבדו את הפלוגה ומתחילת הפלישה נלחמו עם החטיבה ה-502 מהדיוויזיה ה-101, לאחר שנלחמו כמה ימים עם ה-502 הם מצאו את פלוגת איזי ונודע לפלוגה שמטרתם הבאה היא כיבוש העיר קרנטן החיונית להצלחת הפלישה בכדי ליצור ראש חוף מאוחד בין חוף יוטה ואומהה (OMAHA). בהמשך הפרק מראים את כיבוש העיר ואת עצירת מתקפת הנגד הגרמנית ברמה בפאתי קרנטן.

## [עריכה] פרק 4 - מחליפים (Replacements)

הפרק הרביעי עוסק במבצע "גן שוק" (MARKET GARDEN). הפרק מתחיל כשחיילי הפלוגה נמצאים באנגליה לשם מנוחה וחזרה לכושר. במשך זמן רב מתכננים לדיוויזייה ה-101 את כניסתה לקרב ובסופו של המבצעים מתוכננים ומבוטלים עד מבצע Market Garden. החיילים צונחים בהולנד סמוך לעיר איינדהובן במטרה לכבוש את העיר ולנקות את הכביש המוגבה מכוחות גרמנים שנודע בכינוי "כביש הגהנום" בשביל לאפשר לשריון הבריטי לנוע לכיוון נהר הריין ולחצות אותו. הפלוגה משחררת את איינדהובן ומתחילה לנוע מערבה לכיוון העיירה נונן ולכבוש אותה יחד עם השריון. כשהחיילים הגיעו לעיירה הם הותקפו קשות על ידי מארב גרמני ונאלצו לסגת ולאחר מכן נודע להם שהמבצע נכשל והם יצטרכו למצוא דרך אחרת להכנס לגרמניה.

## [עריכה] פרק 5 - צומת דרכים (crossroads)

הפרק החמישי עוסק במבצע "פגסוס" - מבצע לשחרור שבויים בריטים שנשבו ב"גן שוק", המבצע הוטל על המוטסת ה-101. בתחילת הפרק מוחלף המפקד של איזי, ריצ'רד וינטרס על ידי מוס היילגר. מוס מפקד על מבצע "פגסוס" שעובר כהצלחה, אך כמה ימים לאחר מכן נורה בטעות על ידי שומר ואיזי מקבלים מפקד נוסף. בסוף הפרק מתוארת ההגעה של ה-101 ליערות שליד בסטון, חלקם לא יצאו משם בחיים.

## [עריכה] פרק 6 - בסטון (bastogne)

הפרק מתואר מנקודת המבט של החובש הקרבי של איזי, "דוק" יוג'ין. על פלוגת איזי מוטלת המשימה להגן על צומת הדרכים החשובה בסטון, בעוד הם מוקפים בגרמנים, חוטפים מטחי פגזים כל יום וסופגים אבידות קשות. המשימה קשה ביותר אך פלוגת איזי עומדת בה איתן ומצליחה להחזיק את הקו.

## [עריכה] פרק 7 - נקודת השבירה (the breaking point)

על הפלוגה מטולת משימה חדשה, לכבוש את העיר פוי. משימה אינה פשוטה כלל כי זואי אחת הערים האחרונות שהגרמנים מחזיקים בהם באזור הארדנים. במהלך ההכנות לתקיפה מאבד מפקד הפלוגה דייק את קור רוחו ולאיזי אין מפקד ראוי, אך ליפטון מנסה לעודד את הפלוגה וממש מתנהג כמו מפקד טוב. זמן קצר לאחר תחילת ההתקפה דייק אינו יכול לשאת זאת יותר ונעצר, וינטרס רואה זאת ושולח את ספירס לקחת פיקוד ולבסוף הפלוגה מצליחה במשימה. בסוף הפרק הם עוזבים את הארדנים אך משאירים שם חברים רבים.

## [עריכה] קישורים חיצוניים

- "אחים לנשק", במסד־הנתונים הקולנועיים IMDb (אנגלית)
- הלל אדלר, כוחה של קבוצה, הצופה, 5.5.2006

ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.

מקור: http://he.wikipedia.org../../../%D7%90/%D7%97/%D7%99/%D7%90%D7%97%D7%99%D7%9D_%D7%9C%D7%A0%D7%A9%D7%A7.html

קטגוריות: סדרות טלוויזיה אמריקאיות | קצרמר טלוויזיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Français
- Italiano
- 日本語
- 한국어
- Nederlands
- Norsk (bokmål)
- Polski
- Português
- Română
- Svenska
- 中文